*Előterjesztés száma: 9/2015.(XII.08.)*

**Előterjesztés a Képviselő-testület 2015. december 8-i ülésének**

**9. napirendi pontjához**

**Tisztelt Képviselő Testület!**

Esztergom Város Önkormányzata mint járási székhely sikeresen pályázott az ÁROP-1.A.3-2014-2014-0003 „Területi együttműködési program az Esztergomi járásban” című projekttel.  
A pályázat révén sikerült egy szakmai kerekasztalt létrehozni ami 12 főből áll. A pályázat során a feladat a szakemberek által vizsgált 5 fő terület (Gyermekek, Nők, Idősek, fogyatékkal élők, Mély-szegénységben élők/romák) Járási szinten probléma feltárás és javaslat a megoldásra.   
A pályázatnak egy másik nagyon fontos eleme a Járásban létrehozni egy együttműködést, ami elősegíti a vizsgált területeken a kommunikációt. Erre vonatkozóan Esztergom Város Önkormányzata elfogadott egy együttműködési megállapodást, amit a pályázat megfogalmazott. A megállapodásban leginkább a kommunikáció-áramlás a kihangsúlyozott. A megállapodás előterjesztésem mellékletét képezi.

Kérem, hogy előterjesztésem megvitatása után az együttműködési megállapodás megkötéséhez hozzájárulni, és az alábbi határozati javaslatot elfogadni szíveskedjenek.

**Határozati javaslat**

**Piliscsév Község Önkormányzat  
Képviselő-testületének …./2015.(XII.08.) határozata  
Esztergomi Város Önkormányzattal kötött együttműködési megállapodásról**

1. Piliscsév község Képviselő-testülete együttműködési megállapodást köt Esztergom Város Önkormányzatával az esélyegyenlőség jegyében.
2. Felhatalmazza a Polgármestert az Együttműködési megállapodás aláírására.

Határidő: azonnal

Felelős: Kosztkáné Rokolya Bernadett polgármester

Piliscsév, 2015. december 3.

Kosztkáné Rokolya Bernadett sk

polgármester

**1.melléklet**

**EGYÜTTMŰKÖDÉSI MEGÁLLAPODÁS**

**amely létrejött egyrészről Esztergom Város Önkormányzata mint esztergomi járás székhely (2500 Esztergom, Széchenyi tér 1.) képviseli Romanek Etelka polgármester**

másrészről a ………………. települési önkormányzat (cím) – civilszervezet (cím) képviseli:

között az alábbiak szerint

1. Jelen együttműködési megállapodás (a továbbiakban Megállapodás) az **ÁROP-1.A.3-2014-2014-0003 „Területi együttműködési program az Esztergomi járásban”** című projekt alapján - együttműködési szándék kinyilvánítása az esélyegyenlőség jegyében - az alábbiakra vonatkozóan.
2. Jelen Együttműködési Megállapodást aláírók, kinyilvánítják azon együttműködési szándékukat, hogy az Esztergomi Járás területén létrejöjjön, egy hosszú távú járási együttműködés annak érdekében, hogy az esélyegyenlőség feltételeinek megteremtéséhez szükséges szolgáltatási és intézményi együttműködés és párbeszédek rendszere kialakuljon. Kialakítanak egy területi együttműködést és megerősítik a társadalmi felzárkózást elősegítő és a helyi esélyegyenlőségi programok végrehajtásához kapcsolódó– a járásszékely települések által ellátott – koordinációs tevékenység megvalósítását. Ennek érdekében **létrehozzák a járási szintű felzárkózási kerekasztalt, amit Esztergom Város Önkormányzata, mint Járási székhely koordinál**. Kerekasztal célja, hogy az esélyegyenlőségben nélkülözhetetlen komunikációt – információáramlást bíztosítsa.
3. A Felek alapvető érdeke, hogy csökkenjenek a társadalmi konfliktusok, az egyes társadalmi rétegek leszakadása és ahol lehetséges megelőzzék ezeket. A hátrányos helyzetű csoportok (kiemelten a nők, gyermekek, idősek, fogyatékkal élők, romák és mélyszegénységben élők) életminősége javuljon, képessé váljanak helyzetük javítására. Áttekintik a járás önkormányzatainak esélyegyenlőségi programjait és azok megvalósulását, összehangolják a járásban tervezett intézkedéseket és fejlesztéseket.
4. **Együttműködnek a járási szintű esélyteremtő programterv (JEP) létrehozásában**, a helyi esélyegyenlőségi programok által feltárt problémákra komplex megoldást keresnek és pályázati lehetőségekkel megbróbálják a feltárt problémákat orvosolni. Részt vesznek a rendezvényeken, konferenciákon. Hozzájárulnak az esélyegyenlőség-elvű, felzárkózást segítő közszolgáltatások fejlesztéséhez, összehangolásához.
5. **Vállalják, hogy hosszú távú együttműködés alakul ki a komunikációáramlásra vonatkozóan**, ami által javulhat a közszolgáltatások hatékonysága, minősége, csökkenhet az előítéletesség, erősödhet a társadalmi felzárkózás és az esélyegyenlőség céljai iránti elkötelezettség és hosszabb távon javulhat a helyi esélyegyenlőségi programok célcsoportjainak helyzete.
6. Ezen megállapodás Együtmüködő felek által évente kerül felülvizsgálatra.
7. Jelen megállapodást Esztergom Város Önkormányzatának Képviselő-testülete a …/ 2015.( ….…) öh. Határozatával, a ………… Önkormányzat Képviselő-testülete pedig a …./2015 (…...) számú határozatával jóváhagyta.

Esztergom, 2015 ………………………… Település, 2015 ………………………………

|  |  |
| --- | --- |
| ..............................................  **Romanek Etelka polgármester**  Esztergomi Város Önkormányzata | ..............................................  Név |
|  |  |